කහානි 2: දුර්ගා රාණි සිං

කහානි 2: දුර්ගා රාණි සිං(හෙවත් සරලවකහානි 2; සිංහල:කථාව 2) යනුසුජෝයි ඝෝෂ්විසින් අධ්‍යක්ෂණය කරන ලද 2012 ඉන්දියානුසංත්‍රාස චිත්‍රපටයකි. මෙය නිෂ්පාදනය කරන ල්දදේ ඝෝෂ් සහජයන්තිලාල් ගේඩාවිසිනි.2012කහානිචිත්‍රපටයේ අනුගාමී චිත්‍රපටයක් වන මෙහි ප්‍රධාන චරිත නිරූපණය කරන්නේවිද්‍යා බාලන්සහඅර්ජුන් රාම්පාල්විසින් වන අතර,ජුගල් හංස්රාජ්සහ ඛාරාජ් මුඛර්ජී සහාය රංගනයෙන් දායක වෙති.මෙහි ප්‍රධාන ඡායාරූපකරණය 2016 මාර්තු සිට 2016 මැයි දක්වා සිදු විය.මෙම චිත්‍රපටය 2016 දෙසැම්බර් 2 දින මුදාහැරිණි.කහානි 2 යනු පැහැරගැනීමක සහ මිනීමැරුමක චෝදනා පැටවෙන දුර්ගා රාණි සිං නැමැත්තියගේ කථාවයි‍. 2016 දෙසැම්බර් 15 දිනඋත්තර් ප්‍රදේශ්හි දී මෙය බදුවලින් නිදහස් යැයි ප්‍රකාශ කෙරිණි.62වන ෆිල්ම්ෆෙයාර් සම්මානඋළෙලේ දී, බාලන් ඇගේ රංගනය වෙනුවෙන්හොඳම නිළියසඳහා නිර්දේශ විය.
විද්‍යා සිංහා (විද්‍යා බාලන්) යනු සිය නවයොවුන් දියණිය වන මිනී (තුනිශා ෂර්මා) සමගබටහිර බෙංගාලයේචන්දන් නගර්හි වෙසෙන මධ්‍යම-පාන්තික වැඩකරන මවකි. ඇගේ දියණියගේ ඉණෙන් පහළ අප්‍රාණික වීම නිසා රෝද පුටුවක් භාවිතා කරයි. මිනී විනෝදමත් දැරියක වන අතර, විද්‍යා ඇය වෙනුවෙන් වෙහෙස වී වැඩ කරන්නේ මුදල් උපයාගෙනඇමරිකාවට ගොස් සිය දියණියව සුව කරගැනීමේ අරමුණිනි.
එක් දිනෙක, සවස් වරුවේ විද්‍යා සිය නිවස වෙත පැමිණෙන අතර සිය දියණිය අතුරුදන් වී ඇති බව දැකගන්නට ලැබෙයි. එවිටම විද්‍යාට නාඳුනන පුද්ගලයකුගෙන් දුරකථන ඇමතුමක් ලැබෙන අතර, මිනී මියයනු දැකීමට අවශ්‍ය නොමැති නම් එක්තරා ලිපිනය්ක වෙත පැමිණෙන ලෙස පවසයි. ඇය පාර හරහා යන විට, ටැක්සියක ගැටෙන අතර ඇය කෝමා තත්ත්වයට පත්වේ. ටැක්සි රියදුරා විසින් ඇයව වෛද්‍ය මෛති (ප්‍රදීප් මුඛර්ජී) විසින් පවත්වාගෙන යන ආරෝග්‍යශාලාව වෙත රැගෙන යයි. විද්‍යාගේ නඩුව සම්බන්ධයෙන් උප-පොලිස් පරීක්ෂක ඉන්දර්ජීත් සිං (අර්ජුන් රාම්පාල්) පත් කෙරේ. විද්‍යාගේ නිවස වෙත පැමිණෙන ඔහු විද්‍යාගේ දින පොත සොයාගන්නා අතර, එය සාක්ෂියක් ලෙස තබාගනියි. ඉන්දර්ජීත්ගේ ජ්‍යෙෂ්ඨ නිලධාරියා වන ප්‍රාණාබ් හල්දර් (ඛාරාජ් මුඛර්ජී) ඔහුට පවසන්නේ පැහැරගැනීම් සහ මිනීමැරුම් සිද්ධියක් සම්බන්ධයෙන් දුර්ගා රාණි සිං නැමැත්තියක අවශ්‍ය කොට ඇති බවයි.
ඉන්දර්ජීත් ඇගේ දිනපොත කියවත්ම ඇගේ අතීතය අනාවරණය වේ. ඇයකාලිම්පොංපාසලේ ලිපිකාරිණියක ලෙස කටයුතු කොට ඇත්තේ දුර්ගා රාණි සිං යන නාමයෙනි. ඇය අරුන් (තෝටා රෝයිචෞධරි) සමග මිතුරුවන අතර, අරුන් ඇයට පෙම් කරයි. පාසලේ දී මිනී දේවන් (නෛශා ඛන්නා) පන්තියේ නිදාගැනීම හේතුවෙන් හැමවිටම දඬුවම් ලබනු ඇය දකියි. මිනී සමග මිතුරුවීමට ඇය උත්සාහ දැරුව ද, එය අසාර්ථක වීම නිසා දුර්ගා මිනී‍ගේ මිත්තණිය (අම්බා සන්‍යාල්) හමුවීමට යන්නේ තම්න ගුරුවරියක බව හඟවමිනි. දුර්ගාගේ සැකය නිවැරදි වන්නේ මිනීගේ මාමණ්ඩිය වන මෝහිත් දේවන් (ජුගල් හංස්රාජ්) විසින් තමන්ට ලිංගික අතවර සිදුකරන බැව් මිනී හෙළිකිරීමත් සමගයි. දුර්ගාගේ දිනපොත අනුව, ඇය ද ළමාවියේ අතවරයන්ට ගොදුරුවූවකු බැව් පෙනේ. ඇය මිනීගේ මිත්තණියට මේ බව පැවසුව ද, ඇය දුර්ගාගේ ප්‍රකාශය නොසලකා හරියි. දුර්ගා මේ පිළිබඳ පොලීසියේ නඩුවක් ගොනු කිරීමට උත්සාහ දරන නමුත්, පොලිස් නිලධාරිනිය (ගාර්ගි භාරද්වාජ්) මිනීගේ මිත්තණියගේ පාර්ශ්වයට පෙනීසිටිමින් මෙම ප්‍රශ්නයට මැදිහත් නොවන ලෙස දුර්ගාට තර්ජනය කරයි. විඛ්ෂිප්ත වන මිනී තරප්පු පෙළෙන් පහළට පනියි. ඇගේ ඉණෙන් පහළ පෙදෙස අප්‍රාණික වේ. මිනීව ඇගේ පුවලෙන් රැකගැනීම‍ට සිතන දුර්ගා ඇගේ මිත්තණිය සමග පොරබදයි. එම ගැටුමේ දී වන අනතුරකින් මිනීගේ මිත්තණිය මරණයට පත්වේ. මිනී සමග පලායන දුර්ගා, විද්‍යා සිංහා යන නව නාමයෙන්චන්දන් නගර්හි පදිංචියට පැමිණෙයි. නමුත් ඔවුන් පසුපස ලුහුබඳින මෝහිත් පොලිස් නිලධාරිණියගේ සහාය ඇතිව මිනීව පැහැර ගනියි.
වර්තමානයේ, අපරාධකාරී පොලිස් කාන්තාව ආරෝග්‍යශාලාව වෙත පැමිණ මිනීව බේරාගැනීමට අවශ්‍ය නම් කප්පම් ‍ගෙවන ලෙසට තර්ජනය කරයි. මිනීව පැහැරගෙන ඇත්තේ ඇය සහ මෝහිත් විසිනි.  බියට පත්වන විද්‍යා කෝමා තත්ත්වයෙන් සුවය ලද සැණින් රෝහලෙන් පලා යයි. ඇය නිවසට පැමිණ කප්පම්කරුවන් ඇයට පැමිණෙන්නට පැවසූ ලිපිනය සොයයි. එවිට හල්දර් සහ ඉන්දර්ජීත් විසින් ඇයව අල්ලාගනු ලබයි. කෙසේනමුත්, ඇය ඔවුන්ගෙන් මිදී පලායන්නේ ඉන්දර්ජීත්ගේ අතට වෙඩි තබමිනි.කොල්කතාව වෙත පැමිණෙන විද්‍යා මෝහිත් පැවසූ ස්ථානයට පැමිණෙයි. විද්‍යා කප්පම් මුදල පොලිස් නිලධාරිණියට ලබා දෙයි. නමුත් පොලිස් කාන්තාව එම මුදල කෙරෙහි උනන්දු වන බව දකින මෝහිත් ඇයට වෙඩි තබයි. අනතුරුව ඔහු විද්‍යාව සිරකිරීමට තැත් කරයි. නමුත් බිම වැටුණු ඔහුගේ රිවොල්වරය උදුරාගන්නා මිනී, මෝහිත්ට වෙඩි තබා ඝාතනය කරයි. උපකාර පිණිස විද්‍යා ඉන්දර්ජීත්ට කතා කරයි. නමුත් හල්දර් සහ අනෙක් පොලිස් නිලධාරීන් ඔහුට ඇයව ගෙන්වාගෙන සිරභාරයට ගන්නා ලෙස පවසයි. ඉන්දර්ජීත් විද්‍යාට සිය පියාගේ නිවස වෙත පැමිණෙන ලෙස පවසන අතර, එය වටා පොලිස් ආරක්ෂාව යොදා ඇත. හල්දර් විද්‍යා වෙතට පැමිණීමට තැත් කරන නමුත්, ඇය ඔහුගේ පාදයට වෙඩි තබයි. පසුව ඇය නිවසට ගිනි තබයි.
අසානයේ හෙළිදරව් වන්නේ විද්‍යාගේ සැබෑ නම දුර්ගා රාණි සිං බවත්, ඇය ඉතා කුඩා වියේ දීම ඉන්දර්ජීත්ට විවාහ කොට දී ඇති බවයි. පසුව ඔවුන් වෙන් වී ඇත. කෝමාවෙන් සුවපත් වීමෙන් පසු, දුර්ගා ඉන්දර්ජීත්ගෙන් උපකාර ඉල්ලා සිටි අතර, ඇගේ පලායාම ද සැලසුම් කොට ඇත. විද්‍යා සහ ඇගේ හදාගත් දියණිය වෙනුවෙන් සැබෑ ගමන් බලපත්‍ර තනා දී ඇත්තේ ද ඉන්දර්ජීත් විසිනි.ඔහු ඇයව පොලිස් තානාපති කාරයේ සඟවාකොල්කතාව වෙත රැගෙන පැමිණ ඇති අතර, ගිනිබත් වූ නිවසින් පලායාමට ද ඔහු උපකාර කොට ඇත.
දුර්ගා ජීවත් වන බැව් පෙනේ. (පොලීසිය සිටින්නේ ඇය මියයන්නට ඇති බවයි) ඇයනිව් යෝක් නගරයබලා ගමන් ගන්නේ මිනීගේ සැත්කම සඳහායි. ඉන්දර්ජීත් ද සිය පවුල සමගින් සතුටින් වාහනය පදවාගෙන යනු පෙනේ.
2012 මාර්තුවේ දී, ඝෝෂ් නිවේදනය කළේකහානිචිත්‍රපට මාලාවක් ලෙස ගොඩනැගීමට තමන් අදහස් කරගෙන සිටින බවයි. ඔහු මේ කෙරෙහි පෙළඹුණේ සත්‍යජිත් රායිගේෆෙලූඩාරහස් පරීක්ෂක කතාමාලාවෙනි. ඔහුට විද්‍යා බාග්චිගේ කතාපුවත එලෙසම විද්‍යා බාලන් සමගින් ඉදිරියට ගෙනයාමට අවශ්‍ය විය.කහානි 2හි රූගත කිරීම් 2013දී ඇරඹීමට සැලසුම් කෙරිණි.නමුත් 2013 ජූලි මස සුජෝයි ඝෝෂ් සහ සෙසු සම-නිෂ්පාදකවරුන් අතර මතභේද ඇති විය.2014 පෙබරවාරියේ, මෙම චිත්‍රපටය සිදුනොවන බව විද්‍යා පැවසූයේ මෙම මතභේද නිසායි.නමුත් වසර දෙකකට පසුව, මෙම චිත්‍රපටය විද්‍යා ද සමගින් පූර්ව-නිෂ්පාදනයේ ඇති බව ඝෝෂ් සනාථ කළේ ය.කහානි 2ලෙස නම්කළ මෙම චිත්‍රපටය 2016 මාර්තු මස රූගත කිරීම් ඇරඹුණේඅර්ජුන් රාම්පාල්සහ විද්‍යා ප්‍රධාන නළු නිළියන් ලෙස දායක කරගනිමිනි.
2016 ඔක්තෝබරයේ, මෙහි ටීසරය නිකුත් කිරීමෙන් පසුව, මෙම චිත්‍රපටයකහානි 2: දුර්ගා රාණි සිංලෙස නැවත නම්කෙරිණි.ආරම්භයේ දී,දුර්ගා රාණි සිංඓශ්වර්යා රායිසමගින් නිම කිරීමට සැලසුම් කළ වෙනත් චිත්‍රපටයක් විය.නමුත් මෙහි කථාව දකහානිචිත්‍රපට මාලාවට සමාන හෙයින්, නිෂ්පාදකයින් විසින්කහානිහි අනුගාමී කථාපුවතයට එය ඇතුළත් කරන ලදී.
බාලන් සහ ඝෝෂ් විසින් පසුව නිවේදනය ‍කළේ මෙම චිත්‍රපටය 2012දී මුදාහළකහානිචිත්‍රපටයේම කථාපුවත ඉදිරියට ගෙනයාමක් නොව,කහානිචිත්‍රපට මාලාවේ ඉදිරි චිත්‍රපටය බවයි.
හින්දුස්ථාන් ටයිම්ස්පුවත්පත මෙම චිත්‍රපටයට තරු පහෙන් 4ක් ලබාදුන්නේ ය.ද ටයිම්ස් ඔෆ් ඉන්ඩියාපුවත්පත මෙයට තරු පහෙන් තුන හමාරක් ලබාදුන්නේ ය.ඉන්ඩියා ටුඩේපුවත්පත මෙයට රතු පහෙන් 2ක් ලබාදුන්නේ ය.ද ඉන්ඩියන් එක්ස්ප්‍රස්පුවත්පත ද මෙයට රතු පහෙන් 2ක් ලබාදුන්නේ ය.ෆස්ට්පෝස්ට්පුවත්පත විසින් ද මෙයට තරු පහෙන් 2ක් ලබා දී ඇත.
පළමු දිනයේ මෙම චිත්‍රපටය ඉන්දියාව තුළකෝටි 4.25ක ආදායමක් උපයාගත් අතර, ආරම්භක සති අන්තයේ එයකෝටි 16.97ක් උපයාගත්තේ ය.
චිත්‍රපටයේ සංගීතය නිමවන ලද්දේක්ලින්ටන් සෙරීජෝවිසිනි.
සියලු පද රචනා සිදුකරන ලද්දේ (රබින්ද්‍රනාත් තාගෝර්විසින් රචිත "ආනන්දොලෝකේ" ගීතය හැර)අමිතාභ් භටාචාර්යවිසිනි..
නිෂ්පාදකයින් විසින් මෙම චිත්‍රපට මාලාවේ තෙවන චිත්‍රපටයක් ද මුදාහැරීමට සැලසුම් කොට ඇත.